cyanic-selkie/wikianc huggingface dataset:
Stefan Warg
Ura
Kaudeksi 2022–2023 Warg siirtyi vuoden mittaisella sopimuksella SM-liigajoukkue KooKoohon. Hänet nimettiin joukkueen varakapteeniksi. Tammikuussa 2023 Wargin sopimus seuran kanssa kuitenkin purettiin hänen omasta aloitteestaan. KooKoon urheilutoimenjohtaja Jarno Kultasen mukaan Warg oli tyytymätön sekä suorituksiinsa että suunniteltua pienemmäksi jääneeseen rooliinsa. Seuraavana päivänä hänen vahvistettiin siirtyvän loppukaudeksi Tšekin Extraligan HC Sparta Prahaan.
Once Upon a Time in Hollywood
Once Upon a Time in Hollywood on vuonna 2019 ensi-iltansa saanut draamakomediaelokuva, jonka on ohjannut ja käsikirjoittanut Quentin Tarantino. Pääosissa ovat Leonardo DiCaprio, Brad Pitt, Margot Robbie, Emile Hirsch, Margaret Qualley, Timothy Olyphant, Austin Butler, Dakota Fanning, Bruce Dern ja Al Pacino. Elokuva on ensimmäinen, jossa Pitt ja DiCaprio näyttelevät yhdessä. Elokuvan nimi on kunnianosoitus spagettiwesternien kulttiohjaajalle Sergio Leonelle, joka tunnetaan muun muassa elokuvista Huuliharppukostaja (Once Upon a Time in the West, 1968) ja Suuri gangsterisota (Once Upon a Time in America, 1984). Se sijoittuu vuoteen 1969 ja kertoo entisestä televisiosarjan tähdestä ja tämän sijaisnäyttelijästä, jotka yrittävät sopeutua nopeasti muuttuvaan Hollywoodiin.
Once Upon a Time in Hollywood sai maailmanensi-iltansa Cannesin elokuvajuhlilla 21. toukokuuta 2019. Sen teatteriensi-ilta oli Yhdysvalloissa 26. heinäkuuta ja Suomessa 16. elokuuta 2019. Elokuva oli Suomen yhdeksänneksi katsotuin vuonna 2019: se keräsi elokuvateattereissa 216 156 katsojaa. Elokuva sai kaksi Oscar-palkintoa vuoden 2020 gaalassa parhaasta miessivuosasta (Pitt) ja lavastuksesta oltuaan ehdolla yhteensä kymmeneen muun muassa parhaasta elokuvasta, ohjauksesta, miespääosasta (DiCaprio) ja alkuperäiskäsikirjoituksesta. Se palkittiin kolmella Golden Globella vuoden 2020 gaalassa parhaasta musikaali- tai komediaelokuvasta, käsikirjoituksesta sekä miessivuosasta (Pitt).
Elokuvan romaaniversio julkistettiin kesällä 2021.
Mosambikin itsenäisyyssota
Tausta
Mondlane yritti saada tukea Yhdysvalloilta, muttei onnistunut pyrkimyksissään. Frelimo sai kuitenkin rahoitusta yksityisiltä tahoilta, ja sotilaallista tukea Algerialta, Neuvostoliitolta ja Kiinalta.
Once Upon a Time in Hollywood
Juoni
Vuonna 1969 Hollywood-näyttelijä Rick Dalton, 1950-luvun western-televisiosarjan Bounty Law entinen tähti, pelkää uransa olevan ohi. Roolittaja Marvin Schwarz neuvoo häntä lähtemään Italiaan tekemään spagettiwesternejä, minkä Dalton kokee olevan arvokkuutensa alapuolella. Daltonin ystävä ja sijaisnäyttelijä Cliff Booth, asuntovaunussa pitbullinsa Brandyn kanssa asuva sotaveteraani, toimii Daltonin kuskina tämän menetettyä ajokorttinsa liian moneen rattijuopumukseen. Booth ei ole saanut sijaisnäyttelijän töitä vaimonsa kuoleman jälkeen, koska hänellä huhutaan olleen osuutta asiaan. Daltonin naapuriin on muuttanut elokuvaohjaaja Roman Polanski ja hänen vaimonsa, näyttelijä Sharon Tate. Dalton haaveilee uransa elävöittämisestä ystävystymällä parin kanssa. Tuona yönä Polanski ja Tate käyvät Jay Sebringin kanssa Playboy-kartanolla julkkiksia täynnä olevissa juhlissa.
Seuraavana päivänä Daltonin käydessä kuvauksissa, hän pyytää Boothia korjaamaan hänen televisio-antenninsa. Booth muistelee aikaa jolloin hän joutui sparrausotteluun Bruce Leen kanssa, mikä johti hänen välittömään erottamiseensa. Katolla ollessaan hän näkee Charles Mansonin, joka vierailee Polanskin ja Taten talolla etsien musiikkituottaja Terry Melcheriä, joka oli asunut siellä aiemmin. Ajellessaan Daltonin autolla Booth ottaa kyytiinsä hippityttö Pussycatin, joka tarvitsee kyydin Spahn Ranchille, jossa Bounty Law’ta kuvattiin. Booth hämmästyy tilalla asuvien hippien määrästä ja epäilee heidän käyttävän hyväkseen maanomistaja George Spahnia. Booth vaatii nähdä Spahnin hippien vastusteluista huolimatta. Spahn vakuuttaa Boothille tilanteen olevan kunnossa. Palatessaan autolle Booth huomaa erään hipin, Clem Groganin, puhkaisseen autosta renkaan. Booth pahoinpitelee ja pakottaa tämän vaihtamaan renkaan. Yksi hipeistä, Sundance, lähtee hakemaan Tex Watsonia, mutta tämän saapuessa Booth on ehtinyt ajaa pois. Tate käy kävelyllä ja päättää käydä katsomassa oman elokuvansa elokuvateatterissa.
Mosambikin itsenäisyyssota
Sotatoimien alku
Vuoden 1965 loppuun mennessä Frelimo hallitsi suurta osaa Cabo Delgadosta ja Niassasta. Portugalilaiset vastasivat Frelimolle pidättämällä Mosambikin eteläosista 1 500 Frelimon tiedustelijaa ja estivät sissien etenemisen. Frelimo laajensi kuitenkin toimintaansa Teten maakuntaan vuonna 1978. Järjestön johtaja Mondlane murhattiin kirjepommilla vuonna 1969, ja hänen seuraajakseen nimitettiin Samora Machel.
Machel kohtasi pian portugalilaisten vastahyökkäyksen, jonka tarkoituksena oli häätää Frelimon joukot pois Mosambikista ja hyökätä sen tukikohtiin Tansaniassa. Portugali lähetti pohjoiseen 35 000 miestä. Portugalin vastahyökkäys tunnetaan nimellä operaatio Gordionin solmu, ja sen aikana portugalilaiset joukot siirsivät monien kylien asukkaita leireille, käyttivät napalmia, poltetun maan taktiikkaa ja terrorisoivat paikallisia ihmisiä. Frelimo ei vastannut sotilaallisesti portugalilaisille joukoille, vaan evakuoi väkensä ja siirsi toimintansa Malawiin. Jatkossa Frelimo keskitti Mosambikin toimintansa Teten alueelle ja pyrki häiritsemän Teten ja Beiran kaupungin liikenneyhteyksiä sekä vaikeuttamaan Cahora Bassan padon rakentamista.
Once Upon a Time in Hollywood
Juoni
Dalton ilmoittaa ettei hänellä ole enää varaa Boothiin, ja ystävykset päättävät erota yhteistuumin. He käyvät baarissa ja palaavat Daltonin talolle, jossa Capucci nukkuu. Booth polttaa LSD:llä terästetyn savukkeen ja vie Brandyn kävelylle. Samaan aikaan Watson, Susan Atkins, Linda Kasabian ja Patricia Krenwinkel parkkeeraavat autonsa pihaan aikeinaan murhata kaikki Taten talon asukkaat. Dalton kuulee auton ryminän ja käskee heitä vihaisesti häipymään. Hippinuoret muuttavat suunnitelmiaan ja päättävät tappaa Daltonin sen jälkeen kun Atkins tuumii Hollywoodin ”opettaneen heitä murhaamaan”.
Herman Dooyeweerd
Kosmonomisen filosofian perusidea
Dooyeweerd oli yksi 1900-luvun omaperäisimmistä filosofeista. Dooyeweerd on teoksissaan De Wijsbegeerte der Wetsidee (1935–1936) ja sen englanninkielisessä laitoksessa A New Critique of Theoretical Thought I - IV (1954–56) pyrkinyt osoittamaan, että tieteellinen ajattelu kaikkein täsmällisimmissäkin muodoissaan edellyttää aina ideaa maailmankaikkeuden alkuperästä, sen kokonaismerkityksestä ja sen perimmäisestä yhteydestä. Näitä kokonaisvaltaisia ideoita ei ole mahdollista saavuttaa tieteellisen tutkimuksen avulla, vaan ne ovat tieteellisen tutkimuksen edellytyksiä.
Mosambikin itsenäisyyssota
Portugalin vallankumous ja sodan loppu
Frelimo hallitsi 1970-luvun alussa Mosambikin keski- ja pohjoisosaa 7 000 miehen vahvuisella ryhmittymällään. Samalla Portugalin 35 000 miehen joukko kärsi jatkuvia tappioita ja kärsi varojen puutteesta. Kun portugalilaiset olivat samalla sotatilassa sekä Angolassa että Guinea-Bissaussa, tyytymättömyys maan hallintoon kasvoi. Lopulta Portugalissa tapahtui vasemmiston suorittama sotilasvallankaappaus, niin sanottu neilikkavallankumous, 25. huhtikuuta 1974.
Stella Polaris
Stella Polaris voi tarkoittaa seuraavia asioita:
Mosambikin itsenäisyyssota
Portugalin vallankumous ja sodan loppu
Uusi vasemmistolainen hallitus halusi saada siirtomaasodat nopeasti päätökseen. Lisäksi se oli myötämielinen Frelimoa kohtaan, sillä sillä oli samantaustainen vasemmistolainen ideologia. Portugali ja Frelimo solmivat 7. syyskuuta 1974 Lusakan sopimuksen, joka päätti sotatoimet. Sopimuksessa myös määriteltiin siirtymähallitus, joka toimisi yhdeksän kuukautta ennen Mosambikin itsenäistymistä. Joaquim Chissanosta tehtiin siirtymähallituksen pääministeri. Mosambik itsenäistyi 25. kesäkuuta 1975, ja Frelimon johtajasta Samora Machelista tuli maan ensimmäinen presidentti. Itsenäisyyden aikana noin 300 000 valkoista portugalilaista siirtolaista lähti Mosambikistä pakolaisena Portugaliin tai Brasiliaan.
Herman Dooyeweerd
Kosmonomisen filosofian perusidea
Dooyeweerdin lähtökohtana on ajatus, että Jumalan luoma maailmankaikkeus on lainalaisuuksien hallitsema. Tästä nimi kosmonominen filosofia. Dooyeweerd oletti, että maailmankaikkeuden lainalaisuudet jakautuvat 15 redusoimattomaan aspektiin: numeerinen (lukumäärä), spatiaalinen (tila), kinemaattinen (liike), fysikaalinen (energia), biologinen (elämä), psyykkinen (havainto, tunne), historiallinen (valta), looginen, kielellinen, sosiaalinen, esteettinen, moraalinen, juridinen ja pistinen (uskon) alue.
Once Upon a Time in Hollywood
Juoni
Kasabian häipyy auton kanssa ja jättää muut kolme taakseen. Muut murtautuvat Daltonin taloon ja uhmaavat Capuccia ja Boothia, joka tunnistaa heidät Spahn Ranchilta. Booth käskee Brandyä hyökkäämään ja yhdessä he tappavat Krenwinkelin ja Watsonin, haavoittaen Atkinsia vakavasti. Aseistautunut Atkins kompuroi ulos, missä musiikkia kuunnellut Dalton pelästyy. Dalton hakee työkaluvajastaan liekinheittimen ja polttaa Atkinsin elävältä. Myöhemmin kun jalkansa haavoittanut Booth viedään sairaalaan ja Capucci menee nukkumaan, Sebring juttelee Daltonin kanssa ulkona. Tate kutsuu Daltonin sisään drinkeille muiden vieraidensa lisäksi.
Näyttelijät
thumb|Brad Pitt, Margot Robbie ja Leonardo DiCaprio [[Hollywoodissa vuonna 2019.]]
Vastaanotto
Rotten Tomatoes -kerääjäsivustolla elokuvan saamasta 523 arvostelusta 85 prosenttia oli myönteisiä. Metacritic-sivustolla se sai 83 pistettä sadasta 62 arvostelun perusteella.
Elokuvan kuvaus Bruce Leestä on herättänyt arvostelua. Muun muassa Leen tytär Shannon Lee on arvostellut Tarantinon kuvausta Bruce Leestä röyhkeänä tyyppinä.
Jean-Clément Jeanbart
Jean-Clément Jeanbart (s. 3. maaliskuuta 1943 Aleppo) on syyrialainen melkiittinen katolinen arkkipiispa. Hänet vihittiin papiksi Alepon arkkihiippakuntaan 15. huhtikuuta 1968 ja nimitettiin sen johtoon 2. elokuuta 1995. Piispaksi vihkiminen seurasi 16. syyskuuta. Pääkonsekraattorina toimi Maximos V Hakim, jota avustivat François Abou Mokh ja Habib Bacha.
Robert Sundman
Robert Sundman (s. 21. syyskuuta 1994 Kerava ) on suomalainen toimittaja. Hän on työskennellyt vuodesta 2023 Helsingin Sanomissa politiikan toimittajana. Aikaisemmin hän toimi vastaavassa tehtävässä Yle Uutisissa.
Sundman työskenteli Ylioppilaslehden päätoimittajana elokuusta 2016 toukokuuhun 2018. Tätä ennen hän päätoimitti muun muassa Improbatur-lehteä. Nuorena Sundman juonsi ja toimitti Yle TV2:n nuortenohjelmia Galaxi sekä Onks noloo? yhdessä Ronja Salmen ja Mimosa Willamon kanssa.
Vuosina 2019–2021 Sundman juonsi Helmiina Suhosen ja Olli Seurin kanssa politiikkaan keskittyvää podcastia Jaa, ei, tyhjiä, poissa, jonka julkaisualustana oli Yle Areena.
Sundman on opiskellut suomen kieltä Helsingin yliopistossa, ja on valmistunut ylioppilaaksi Kallion lukiosta vuonna 2013. Hän on kertonut olevansa partiolainen ja kiinnostunut sukupolvien välisestä oikeudenmukaisuudesta.
Uutisraportti
Uutisraportti on suomalainen podcast, jonka tuottaa Helsingin Sanomat. Ohjelmassa esiintyvät Helsingin Sanomien toimittajat Tuomas Peltomäki, Marko Junkkari ja Alma Onali. Uusi jakso ilmestyy pieniä poikkeuksia lukuun ottamatta joka torstai.
Ohjelmaa voi kuunnella podcast-sovelluksilla, Suplassa ja Helsingin Sanomien verkkopalvelussa. HS:n verkkopalvelussa ja ohjelman Facebook-sivulla voi seurata ohjelman äänitystä videon välityksellä. Videotallenteet julkaistaan myös Youtubessa.
Uutisraportti-podcast aloitti elokuussa 2016. Sen ensimmäiseen kokoonpanoon kuului Peltomäen ja Junkkarin lisäksi Anna-Sofia Berner. Ennen nykyistä kokoonpanoa ohjelman kokoonpanoon kuului Peltomäen ja Junkkarin lisäksi toimittaja Maria Manner.
Ohjelman kussakin jaksossa käsitellään noin kolme uutisaihetta kuluneen viikon varrelta. Jakson lopuksi kukin esiintyjä jakaa keskustelunaiheen viikonlopuksi. Ohjelman oman kuvauksen mukaan sen on tarkoitus kuulostaa siltä, miten toimittajat puhuvat uutisista töiden jälkeen drinksuilla.
Killswitch Engage
Killswitch Engage (KsE tai Killswitch) on yhdysvaltalainen metalcore-yhtye. Se on kotoisin Westfieldista, Massachusettsista. Yhtyeen musiikki sisältää extreme metallin ja hardcoren sekoitusta, rankkoja riffejä, tuplabasarin ja satunnaisesti myös blast beatin käyttöä, sekä puhdasta laulua voimakkaan karjumisen ja murinan rinnalla. Yhtyeen musiikissa kuuluu vaikutteita thrash metallista, melodisesta death metallista, heavy metallista ja hardcore punkista.
Yhtyeen laulajien sanoituksia on kuvailtu "myönteisiksi", jotka käsittelevät rakkautta, positiivisuutta, yhtenäisyyttä ja ihmissuhteita. Yhtye on myynyt maailmanlaajuisesti yli neljä miljoona levyä ja yhtyettä pidetään yleisesti "yhtenä metalcoren aloittajayhtyeistä". Killswitch Engage on luokiteltu yhtenä vaikuttavista NWoAHM-yhtyeistä.
Yhtyeen tunnetuimmat kappaleet ovat "My Last Serenade", "The End of Heartache", "Rose of Sharyn", "The Arms of Sorrow", "My Curse", "Starting Over", "Save Me", "In Due Time" ja "Strength of the Mind"
Historia
Kiertueella In Flames, Shadows Fall ja Ferret Records huomasivat yhtyeen aggressiivisen liveshow’n. Yhtye kirjoitti levytyssopimuksen ja alkoi äänittää debyyttialbumiaan, joka nimettiin yhtyeen mukaan Killswitch Engageksi. Tämä oli tarpeeksi ja yhtye sai levytyssopimuksen Roadrunner Recordsin kanssa. Pian sopimuksen kirjoittamisen jälkeen yhtye päätti tulla viisijäseniseksi ja värväsi entisen AFTERSHOCKin (jossa siis Stroetzel ja Dutkiewicz olivat soittaneet aiemmin) rumpalin, Tom Gomesin.
Vuonna 2002 yhtye julkaisi albumin Alive or Just Breathing, joka myi Yhdysvalloissa yli 110 000 kappaletta. Hieman julkaisun jälkeen Leach jätti yhtyeen mentyään naimisiin. Leach ei halunnut olla erossa vaimostaan niin paljon kuin kiertueen aikana joutui olemaan. Leach ahdistui erossa olemisesta ja ilmoitti kiertueen viimeisellä keikalla Seattlessa olevansa liian poissa tolaltaan, eikä voinut jatkaa yhtyeen laulajana. Lisäksi ongelmia tuotti hänen äänensä, joka ei kestänyt ahkeraa keikkailua. Leach erosi äkillisesti kesäkuussa 2002. Hänet korvasi Howard Jones.
Uusi kokoonpano aloitti Road Rage -kiertueen Isossa-Britanniassa ja Alankomaissa vuonna 2002 36 Crazyfistsin kanssa. Kiertue jatkui koko loppuvuoden. Vuonna 2003 yhtye julkaisi kappaleen ”When Darkness Falls”, joka pääsi Freddy vs. Jason -kauhuelokuvan soundtrackille. Samana vuonna yhtye soitti Ozzfestissa. Myös Gomes lähti yhtyeestä asuakseen Las Vegasissa vaimonsa kanssa, joten tilalle otettiin Jonesin toisen yhtyeen, Blood Has Been Shedin, rumpali Justin Foley soittamaan rumpuja. Justinin ensimmäinen kiertue oli MTV2:n Headbangers Ball -kiertue.
Vuonna 2005 Killswitch Engage soitti uudestaan Ozzfestilla. 22. marraskuuta yhtye julkaisi live-DVD:n (Set This) World Ablaze. Se sisälsi 25. heinäkuuta 2005 kuvatun livetaltioinnin Worcesterista. Keikalla esiintyivät myös As I Lay Dying ja Once Beloved. DVD sisältää myös tunnin verran materiaalia: musiikkivideoita sekä esittelyjä yhtyeen jäsenistä. DVD:llä kerrotaan myös, että Leachin ja yhtyeen jäsenet erosivat sovussa eikä mitään kitkaa jäsenien välillä ole.
Killswitch Engage julkaisi neljännen albuminsa As Daylight Dies 21. marraskuuta 2006. Albumi on myynyt Yhdysvalloissa 500 000 kappaletta. WWE:n CM Punk käytti entrancemusiikkinaan yhtyeen kappaletta "This Fire Burns".
Vuonna 2009 yhtye julkaisi viidennen albuminsa, jolla on sama nimi kuin yhtyeen debyyttialbumilla: "Killswitch Engage".
thumb|Yhtyeen alkuperäiset jäsenet Adam Dutkiewicz, Joel Stroetzel ja Mike D'Antonio esiintymässä vuonna 2009. 4. tammikuuta 2012 yhtye ilmoitti virallisilla nettisivuillaan laulaja Howard Jonesin erottamisesta. Tiedotteessa ei kerrottu varsinaista syytä erotukselle, mutta pari päivää myöhemmin omassa julkaisussaan Jones ilmoitti syiksi pitkään toteamattomana olleen 2. tyypin diabeteksen, joka aiheutti hänelle väsymyksen, sekä toiseksi syyksi sen ettei hän enää innostunut uuden albumin tekemisestä. Yhtye alkoi etsiä uutta laulajaa ja ilmoitti myöhemmin nettisivuillaan 8. helmikuuta 2012, että vokalistin paikan on ottanut Killswitch Engagen entinen alkuperäisvokalisti Jesse Leach, joka lähti yhtyeestä 2002. Vuosikymmenen jälkeen hän on taas yhtyeessä mukana Howardin lähdön jälkeen. Yhtye julkaisi kuudennen albuminsa Disarm the Descent huhtikuussa 2013.
Vuonna 2015 yhtye julkaisi uuden kappaleen nimeltä "Loyalty", joka julkaistiin "Catch The Throne: The Mixtape Volume 2"-levyllä, mainostaen Game of Thronesia. Levyllä on myös muita metal-artisteja kuten Mastodon ja Anthrax. Yhtye julkaisi seitsemännen albuminsa Incarnate 11. maaliskuuta 2016.
16. elokuuta 2019 yhtye julkaisi kahdeksannen albiminsa nimeltään Atonement.
Jäsenet
thumb|Yhtyeen nykyinen laulaja Jesse Leach kuvassa.
Diskografia
{{Palstat
Singlet
}}
{{Palstat
Muuta
}}
Olympia Snowe
thumb|Olympia Snowe
Olympia Jean Bouchles Snowe (s. 21. helmikuuta 1947 Augusta) on yhdysvaltalainen republikaaninen poliitikko ja liittovaltion entinen senaattori (1995–2012) syntymäosavaltiostaan Mainesta.
Nuoruus
Olympia Snowe syntyi Kreikasta muuttaneen isän lapseksi nimellä Olympia Jean Bouchles. Hänen äitinsä kuoli rintasyöpään hänen ollessaan vasta kahdeksanvuotias, ja isä menehtyi sydäninfarktiin vuotta myöhemmin. Jäätyään orvoksi hän siirtyi New Yorkin osavaltioon Garrisoniin, jossa kävi koulunsa St. Basil's Academyssa. Hän palasi Augustaan 1969 Mainen yliopistoon opiskelemaan valtiotieteitä. Valmistuttuaan hän meni naimisiin Peter Snowen kanssa, joka kuitenkin kuoli liikenneonnettomuudessa jo 1973.
Olympia Snowe on uskonnoltaan kreikkalaiskatolinen.
Rahapaino
Rahapaino on rahojen ja jalometallien punnitsemisessa käytetty omanlaisensa painojärjestelmä, joka eroaa tavallisemmin käytetyistä painomitoista. Rahapaino on myös tällaisen painojärjestelmän painoyksikkö. Painojärjestelmä on jostakin perusyksiköstä, esimerkiksi grammasta, johdettu painoyksikkösarja. Suomessa ei ole enää käytössä rahapainoja.
Olympia Snowe
Poliittinen ura
Snowe asettui republikaanien ehdokkaaksi Mainen osavaltion edustajistoon jo 26-vuotiaana ja tuli valituksi. Hän toimi myöhemmin osavaltion senaatissa sekä liittovaltion kongressissa. Vuonna 1989 Snowe meni avioon Mainen kuvernöörin John R. McKernan Jr:n kanssa. Mainesta valittu demokraattien senaattoriryhmän johtaja George J. Mitchell luopui paikastaan vuonna 1994, jolloin Snowe asettui ehdolle senaattiin ja sai 60 prosenttia äänistä. Vuoden 2000 senaatin vaalissa Snowen ääniosuus oli 69 prosenttia, ja republikaanien tappiovaaleissa 2006 Snowe onnistui saamaan osavaltiostaan 74 prosentin kannatuksen. Erityisen merkittäväksi tämän tekee se, että Mainessa demokraattien ehdokas sai presidentin valitsijamiehet taakseen sekä vuonna 2000 että 2004.
Rahapaino
Esimerkiksi Kölnin paino on historiallinen rahapaino. Kölnin markka oli Saksassa rahapainon yksikkö 1524–1857 ja sitä käytettiin myös Ruotsissa ja Suomessa.
Olympia Snowe
Poliittinen ura
Poliittisessa toiminnassaan Snowea on luonnehdittu maltilliseksi republikaaniksi. Hänen neuvottelutaitonsa ja kykynsä tiukkojen äänestysten luotsauksessa ovat herättäneet laajaa huomiota. Puolueen konservatiiviset voimat kuten Club for Growth ja Concerned Women for America ovat leimanneet Snowen "vain nimelliseksi republikaaniksi". Presidentti Bill Clintonin oikeudenkäyntijupakassa Snowe oli niitä ratkaisevia poliitikkoja, jotka mahdollistivat tämän jatkamaan virassaan. Hän on kannattanut laillista aborttia, homoseksuaalien oikeuksia ja aseiden hallussapidon valvontaa. Talouspolitiikassa hän on vastustanut presidentti George W. Bushin verojen alentamiseen tähtäävää linjaa yhdessä republikaanisenaattoreista 2006 paikkansa menettäneen Rhode Islandin Lincoln Chafeen ja Arizonan "vahvan miehen" John McCainin ohella.
Snowe on toisaalta arvokonservatiivi huumepolitiikassa, Kuubaan matkustuskiellon jatkamisen kannattamisessa ja lehdistön sensuurikysymyksissä, ja sodan ja rauhan kysymyksissä hänet luetaan yksiselitteisesti niin sanotuksi haukaksi, joskin aivan viime aikoina vuonna 2006 hän on alkanut kritisoida Irakin sotaa.
Joissakin mielipidetiedusteluissa hänet on rankattu Yhdysvaltain suosituimmaksi senaattoriksi.
Frank Stanton
thumb|Frank Stanton vuonna 1939. Frank Stanton (20. maaliskuuta 1908 Muskegon, Michigan – 24. joulukuuta 2006 Boston, Massachusetts ) oli CBS:n pitkäaikainen toimitusjohtaja.
Stanton kiinnostui jo opiskeluaikanaan massamedian psykologiasta, erityisesti siitä miten radio vaikuttaa kuulijoihinsa. Vuonna 1938 CBS nimitti hänet uuden tutkimusosastonsa johtoon. Siellä Stanton kehitti Little Annie -nimisen laitteen, jolla voitiin sähköisesti mitata yleisön reaktioita radio-ohjelman aikana. Hän myös otti käyttöön nykyään yleisen tavan sijoittaa samantyyppiset ohjelmat peräkkäin ohjelma-aikataulussa.
CBS:n varatoimitusjohtajaksi Stanton nimitettiin 1942 ja toimitusjohtajaksi 1946. Pitkälti hänen ansiostaan toteutettiin ensimmäinen televisioitu Yhdysvaltain presidenttiehdokkaiden väittelytilaisuus John F. Kennedyn ja Richard Nixonin välillä vuonna 1960. Hän myös ajoi televisiolle vastaavaa lehdistönvapauden suojaa, joka painetulla medialla oli ja muun muassa vuonna 1971 kieltäytyi toimittamasta Pentagonia arvostelleen The Selling of the Pentagon -dokumenttiohjelman materiaalia sitä vaatineelle Yhdysvaltain kongressin komitealle.
Stanton toimi CBS:n toimitusjohtajana aina pakolliseen eläkkeelle siirtymiseensä 65-vuotiaana vuonna 1973. Hän jatkoi CBS:n konsulttina aina vuoteen 1987 asti.
Frank Stanton nimettiin Radio Hall of Fameen vuonna 1990.
Symbian (yritys)
Symbian Ltd oli Symbian -mobiilikäyttöjärjestelmää lisensoiva ja kehittävä yritys.
Psion julkaisi kesällä 1997 32-bittisen Epoc-käyttöjärjestelmän. Psionin henkilöt ehdottivat Nokialle Psionin ohjelmisto-osaston irrottamista erilleen. Nokia toi Ericssonin mukaan suunnitteluun ja myöhemmin Motorola otettiin mukaan. 24. kesäkuuta 1998 Symbian paljastettiin.
Symbian Ltd on perustettu vuonna 1998 ja sen omistivat yhteisesti Ericsson, Matsushita, Motorola, Nokia ja Psion. Syyksi Symbianin perustamiselle on sanottu, että johtavat matkapuhelinvalmistajat halusivat välttää Microsoftin työpöytämonopolin leviämisen mobiililaitteisiin.
Ensimmäinen suurille markkinoille tarkoitettu Symbiania käyttävä älypuhelin oli kesällä 2002 julkaistu Nokia 7650 neljä vuotta yhteisyrityksen perustamisen jälkeen.
Kesäkuussa 2008 Nokia ilmoitti aikeista ostaa Symbianin osakkeet ja julkaista Symbianin ohjelmisto rojaltivapaasti muille yrityksille. Kauppa valmistui joulukuussa 2008 tarkoituksena muuttaa yhtiö säätiöksi muiden yritysten tuella. Säätiö perustettiin nimellä Symbian Foundation.
Tonttu
Tonttu on pieni ihmisen kaltainen olento pohjoismaisessa kansanperinteessä.
Maalaistalojen monille rakennuksille oli omat suojelijatonttunsa tai haltijansa, kuten kotitonttu, saunatonttu, myllytonttu, riihitonttu, aittatonttu, navettatonttu ja tallitonttu. 1800-luvulta alkaen on ollut myös joulutonttuja, jotka asuvat Korvatunturilla.
Tontut on kuvattu hyväntahtoisiksi olennoiksi, jotka pitivät huolta talon tai muun rakennuksen hyvinvoinnista. Ne vaativat kuitenkin ihmisiltä rauhallista asumista ja kunnioittavaa käytöstä. Loukattuna tonttu saattoi äityä pahanilkiseksi ja vaaralliseksi, minkä vuoksi se pyrittiin pitämään hyvällä tuulella. Talossa tai saunassa tapahtuneet onnettomuudet sälytettiin usein vihastuneen tontun kontolle.
Etymologia
Suomen kielen sana tonttu tulee ruotsin tomte-sanasta. Tonttu on monissa tapauksissa vain toinen nimitys haltijoille. Haltija on suomessa oletettavasti tonttua vanhempi nimitys. On arveltu, että ruotsalaisperäinen tonttu-sana alkoi levitessään joskus korvata vanhaa haltija-sanaa, tai sitä alettiin käyttää rinnakkain haltija-sanan kanssa tarkoittaen samaa asiaa.
Kotitonttu
Kotitontun eli kodinhaltijan uskottiin tulevan taloon sillä hetkellä, kun taloon sytytetään ensi kertaa tuli. Toisinaan on uskottu, että kotitontuksi on jäänyt ensimmäinen tulentekijä eli usein talon perustaja, tai talossa ensimmäisenä kuollut ihminen. Usein kotitonttu on muistuttanut talon ensimmäistä tulentekijää. Sen on yleensä kerrottu viihtyvän tulisijan äärellä, uunin päällä tai uunin takana. Kotitontun kanssa yritettiin pysyä hyvissä väleissä, sillä huonosti kohdeltu tonttu alkoi häiriköidä. Kun kotitontun haluttiin muuttavan uuteen taloon kun sellainen rakennettiin vanhan tilalle, tuotiin uuteen taloon vanhan talon tulisijan kiviä, tuhkaa, multaa tai hirsiä.
Joulutonttu
Joulutonttu on joulupukin apulainen. Sen kerrotaan kurkkivan joulun alla ihmisten ikkunoista sisään tarkkaillen, ovatko lapset kilttejä ja ansaitsevatko he joululahjoja. Joulutontut valmistavat joululahjoja joulupukin pajassa Korvatunturilla ja auttavat joulupukkia lahjojen jakamisessa. Joulutonttu kuvataan yleensä pukeutuneena punaiseen nuttuun ja punaiseen tonttulakkiin. Luonteeltaan joulutonttuja kuvataan iloisiksi ja hyväntahtoisiksi kujeilijoiksi, nuorekkaiksi tai lapsekkaiksi olennoiksi. Joulutontut ovat melko uusi tulokas jouluperinteessä, sillä niitä alkoi näkyä lastenkirjoissa vasta 1800-luvun puolivälissä ja Suomessa 1890-luvulla.
Riihitonttu
Riihitonttu on kuvattu lähes aina ukoksi, joka istuu piippuaan poltellen riihen uunin edessä ja laittaa puita pesään. Martti Haavion arvion mukaan riihitontun alkujuuret johtivatkin todennäköisesti tulenhaltiaan. Riihitontun apua tarvittiin siihen, että uunista saatiin riittävän lämmin viljan kuivattamiseksi mutta ei niin kuumaa, että riihi olisi syttynyt tuleen. Riihitonttu korjasi ihmisen tekemät virheet, sammutti tulipalot ja pelasti ihmisen kuolemasta häkään. Se kertoi sopivasta uunin lämpötilasta näyttäytymällä ihmiselle. Riihitonttu ei pitänyt luvattomista riihessä yöpyjistä ja valvotti näitä metelöimällä.
Myllytonttu
Myllytontun päätehtävä oli myllystä huolehtiminen ja mylläreiden auttaminen. Myllytonttuja uskottiin asuvan niin vesimyllyissä kuin tuulimyllyissäkin. Myllytonttu esimerkiksi herätteli nukahtaneita mylläreitä, jotta myllynkivet eivät aiheuttaisi kipinöidessään tulipalon vaaraa. Myllytontulle vietiin juhlien aattoina myllyyn hyvää ruokaa. Kaltoin kohdellun myllytontun uskottiin pystyvän pysäyttämään koko myllyn.
Johnny Spunky
Johnny Spunky (s.16. marraskuuta 1958 Turku), oikealta nimeltään Juha Kaarsalo, on suomalainen muusikko ja säveltäjä ja tuottaja.
Dio (täsmennyssivu)
Dio voi viitata seuraaviin:
Katso myös
Dio liittyy myös seuraavaan:
Michael G. Wilson
Wilsonin isä on näyttelijä Lewis Wilson. Vanhemmat erosivat, ja hän oli 17-vuotias, kun hänen äitinsä Dana meni uudelleen naimisiin elokuvatuottaja Albert R. Broccolin kanssa. Bond-elokuvien pariin hän päätyi jo 1960-luvulla opiskeluvuosinaan, kun Broccoli otti hänet avustajaksi 007 ja Kultasormen (1964) kuvauksiin. Wilson on valmistunut sähköinsinööriksi Harvey Mudd Collegesta 1963 ja juristiksi Stanfordista 1966.
Wilson alkoi työskennellä Bondien tuotantoyhtiössä Eon Productionsissa vuonna 1972. Hän on toiminut elokuvien toisena tuottajana vuodesta 1984 lähtien ensin Albert R. Broccolin ja sitten tämän tyttären Barbara Broccolin kanssa. Nuorempi Broccoli astui isänsä seuraajaksi vuoden 1995 elokuvasta 007 ja kultainen silmä alkaen.
Tuottajan roolinsa lisäksi Wilson on näytellyt Bond-elokuvissa vuoteen 2017 mennessä kaikkiaan 18 cameoroolissa. Hän on myös kerännyt harrastuksenaan merkittävän valokuvakokoelman.
Electric Café
Electric Café on Kraftwerkin albumi, joka julkaistiin 1986. Albumin tekeminen aloitettiin jo vuonna 1982 (jolloin työniminä olivat Technicolour ja Techno Pop), mutta julkaisu viivästyi Ralf Hütterin vakavan pyöräilyonnettomuuden vuoksi. Yhtye oli tämän jälkeen myös huolissaan albumin tuotannollisesta laadusta, ettei albumi edustaisi aikansa huippua, joten albumin materiaalia työstettiin reilusti uusiksi.
Albumista julkaistiin englannin, saksan ja espanjankieliset versiot. Se oli ensimmäinen Kraftwerk-albumi, joka luotiin käyttäen pääasiassa digitaalista laitteistoa. Kappale "Der Telefonanruf" oli yhtyeen ainoa kappale, jossa Karl Bartos toimi laulajana.
Albumia pidettiin yleisesti steriilimpänä ja vähemmän innostavana kuin sen neljä vuotta aiemmin ilmestynyttä edeltäjää, Computerweltiä. Jotkut kriitikot ovat tuoneet esille kappaleita yhdistävän vahvan teeman puutteen verrattuna neljään aiempaan albumiin.
Vuonna 2009 julkaistussa, remasteroiduista albumeista koostuvassa The Catalogue -paketissa albumi julkaistiin nimellä Techno Pop, joka oli myös toinen albumin alkuperäisistä projektinimistä.
Punjab (Intia)
thumb|260px|Punjabin nähtävyyksiä: [[Amritsarin kultainen temppeli, Qila Mubarak Bathindassa, Gandhi Bhavan Chandigarhissa. Wagah ja Jallianwala Baghin muistomerkki Amritsarissa.]]
Punjab (myös Pandžab, ) on osavaltio Luoteis-Intiassa. Se rajoittuu lännessä Pakistanin Punjabin provinssiin, Intian Jammu ja Kashmiriin pohjoisessa, Himachal Pradeshiin koillisessa, Haryanaan etelässä ja Rajasthaniin lounaassa. Sen pinta-ala on 50 362 km² ja asukasluku 27 704 236 (2011). Osavaltion pääkaupunki on Chandigarh, joka itsessään ei kuitenkaan kuulu osavaltioon vaan on liittovaltion alue.
Intian jaossa vuonna 1947 Punjabin yhtenäinen alue jaettiin Intian ja Pakistanin hallitsemiin osiin. Intian hallitsema Itä-Punjab jaettiin vuonna 1966 enimmäkseen hindinkieliseen Haryanaan ja pandžabinkieliseen Punjabin osavaltioon. Pohjoisimmista osista muodostettiin Himachal Pradeshin osavaltio ja Chandigarh jäi osavaltiojaon ulkopuolelle erillisalueeksi.
Nimi Punjab tulee sanoista punj - "viisi" ja aab - "vesi". Nämä viisi vettä ovat alueen joet Satluj, Beas, Ravi, Chenab ja Jhelum. Punjabin alueen tärkeistä joista vain kaksi (Satluj ja Beas) virtaa Punjabin osavaltion alueella, ja Ravi on rajajoki.
Punjab on Intian ainoa sikhienemmistöinen osavaltio. Sen asukkaista 57,9 prosenttia (2011) on sikhejä. Amritsarin kaupungissa sijaitsee sikhiläisyyden pyhin paikka, Kultainen temppeli.
Maantiede
Punjabin korkeinta aluetta on Siwilikin vuoristo osavaltion koillisosassa, missä huiput ulottuvat 900 metriin. Sen eteläpuolella on kukkuloita, joita pitkin virtaa osan vuotta jokia, jotka eivät päädy mihinkään mereen vaan haihtuvat tasangolle tullessaan. Alueen etelä- ja länsiosat ovat jokien halkomaa tasankoa.
Hallinnollinen jako
thumb|left|Punjabin piirikunnat ja niiden hallintokeskukset Punjabin osavaltio jakaantuu neljään divisioonaan ja 22 piirikuntaan:
Divisioonat:
Piirikunnat:
Clarence Richard Silva
pienoiskuva Clarence Richard Silva (s. 6. elokuuta 1949 Honolulu) on yhdysvaltalainen roomalaiskatolinen piispa. Hänet vihki papiksi Oaklandin hiippakuntaan Floyd Lawrence Begin 2. toukokuuta 1975. Hänet nimitettiin Honolulun hiippakunnan johtoon 17. toukokuuta 2005, ja piispaksi vihkiminen seurasi 21. heinäkuuta. Pääkonsekraattorina toimi William Joseph Levada, jota avustivat Allen Henry Vigneron ja John Stephen Cummins.
Kölnische Zeitung
Kölnische Zeitung oli Kölnissä 1762–1945 ilmestynyt saksalainen sanomalehti. Se perustettiin 1762, ja se alkoi ilmestyä Kölnische Zeitung -nimisenä 1798. Alkuaan katolinen lehti alkoi 1840-luvulla kannattaa liberalismia ja preussilaista yhdistymispolitiikkaa. Vähitellen lehdestä kehittyi arvostettu uutislehti, josta aikanaan tuli Otto von Bismarckin ja perustuslaillisen monarkian kannattaja. Lehden kirjoituksia alettiin seurata ulkomaillakin ja tällaisen aseman lehti säilytti ensimmäiseen maailmansotaan saakka. Lehti lakkasi ilmestymästä 1945. Aiemmin se ilmestyi nimellä Reichs-Ober-Post-Amts-Zeitung.
Ivan Putilin
Putilin on opettanut kitaransoiton taidon muun muassa Albert Järviselle. Kitaran ja balalaikan ohella hän soitti mandoliinia sekä myös kontrabassoa, esimerkiksi Waldemar Kuution yhtyeessä vuodesta 1927 kahvila Arenassa. Putilin oli Suomen klassisen kitaran uranuurtaja ja Sibelius-Akatemian ensimmäinen klassisen kitaran opettaja.
Kromaattinen
Kromaattinen tarkoittaa seuraavia asioita:
Patrik Bärtschi
Patrik Bärtschi (s. 20. elokuuta 1984 Bülach, Sveitsi) on ammattilaisuransa lopettanut sveitsiläinen jääkiekkoilija, pelipaikaltaan oikea laitahyökkääjä. Hän pelasi urallaan National League A:ssa yhteensä 634 runkosarjaottelua tehopistein 202+201=403 ja keräten 252 jäähyminuuttia sekä 124 playoff-ottelua tehopistein 31+28=59 ja keräten 52 jäähyminuuttia. Bärtschi voitti ZSC Lionsin joukkueessa Sveitsin-mestaruuden vuosina 2012 ja 2014 sekä Victoria Cupin vuonna 2009. Hän pelasi urallaan myös kolmet miesten MM-kilpailut. Bärtschillä on myös Pittsburgh Penguinsin NHL-varaus vuodelta 2002, mutta hän ei kuitenkaan koskaan pelannut Pohjois-Amerikassa.
Pelityyli
Elite Prospects -sivuston Ulf Anderssonin mukaan Bärtschi oli nopea ja suoraviivainen hyökkääjä sekä luontainen maalintekijä. Hänellä oli kova laukaus ja Bärtschi meni aktiivisesti tilanteisiin. Hän laukoi oikealta.
Seuraura
Bärtschi on EHC Klotenin kasvatti. Hän voitti kaudella 2000–2001 Elite Jr. A:n maalipörssin ja sijoittui pistepörssissä toiseksi edellään vain EHC Uzwilin Claudio Moggin jälkeen. Bärtschi voitti myös pudotuspelien piste- ja maalipörssin tehoilla 11+3=14. Hän debytoi samalla kaudella vain 16-vuotiaana Sveitsin pääsarja Nationalliga A:ssa, jossa Bärtschi pelasi kaksi ottelua. Hän pelasi kauden aikana myös yhden ottelun Nationalliga B:n HC Thurgaussa. Varsinaisella NLA:n tulokaskaudellaan 2001–2002 Bärtschi teki Klotenissa 25 runkosarjattelussa tehot 4+4=8 ja 11 playoff-ottelussa tehot 2+2=4. Hän pelasi osan kaudestaan myös seuran A-nuorissa voittaen kauden päätteeksi Elite Jr. A:n mestaruuden.
Pittsburgh Penguins varasi Bärtschin seitsemännellä kierroksella 202. pelaajana NHL:n varaustilaisuudessa 2002. Hän oli kaudella 2002–2003 tehoilla 21+16=37 Klotenin paras maalintekijä ja kolmanneksi paras pistemies ja jakoi NLA:n maalipörssin kuudennen sijan SC Bernin Sébastien Bordeleaun kanssa. Kaudella 2004–2005 Bärtschi vahvisti Spengler Cupissa tšekkiläistä HC Sparta Prahaa. Kaudeksi 2006–2007 hän siirtyi SC Berniin, jonka paras maalintekijä Bärtschi oli 22 osumallaan, joilla hän jakoi NLA:n maalipörssin viidennen sijan EV Zugin Paul DiPietron ja HC Davosin Alexandre Daiglen kanssa. Media valitsi Bärtschin kauden päätteeksi liigan tähdistökentälliseen.
Kaudeksi 2009–2010 Bärtschi siirtyi ZSC Lionsin riveihin. Hän teki NLA:n yhden kauden piste-ennätyksensä tehoilla 25+28=53, joilla Bärtschi oli ZSC:n paras pistemies ja maalintekijä. Hän jakoi koko liigan maalipörssin neljännen ja pistepörssin viidennen sijan Genève-Servette HC:n Tony Salmelaisen kanssa. Bärtschi edusti hallitsevaa Mestarien liigan voittajajoukkue ZSC:tä kauden aikana myös Victoria Cupissa, jossa joukkue voitti NHL-joukkue Chicago Blackhawksin lukemin 2–1. Kaudella 2010–2011 hän nousi ZSC:n varakapteeniksi. Kaudella 2011–2012 Bärtschi voitti pudotuspelien maalipörssin yhdeksällä osumallaan ja kauden päätteeksi Sveitsin-mestaruuden. Kaudella 2013–2014 hän oli ZSC:n paras maalintekijä 21 osumallaan, joilla Bärtschi jakoi NLA:n maalipörssin neljännen sijan Fribourg-Gottéronin Benjamin Plüssin kanssa. Hän voitti kauden päätteeksi Sveitsin-mestaruuden. Kaudella 2014–2015 Bärtschi jakoi pudotuspelien tehotilaston voiton HC Davosin Andres Ambühlin kanssa lukemalla +9.
Bärtschi toimi kaudella 2015–2016 hetken myös ZSC Lionsin kapteenina Sveitsin cupissa, joka päättyi joukkueen voittoon. Kesken kauden 2016–2017, marraskuussa 2016 hän joutui sivuun lonkkavaivojen vuoksi. Bärtschi ilmoitti tämän vuoksi lopettaneensa pelaajauransa tammikuussa 2017.
Maajoukkueura
Bärtschi edusti Sveitsiä MM-kilpailuissa vuosina 2003, 2005 ja 2008. Hän pelasi myös alle 20-vuotiaiden MM-kilpailuissa vuosina 2002, 2003 ja 2004. Bärtschi jakoi vuoden 2003 turnauksen pistepörssin voiton neljän ja maalipörssin voiton kolmen muun pelaajan kanssa. Vuoden 2004 turnauksessa hän toimi Sveitsin kapteenina ja oli joukkueen paras pistemies ja syöttäjä tehoilla 3+5=8.
Muuta
Bärtschin isoveli Deny pelaa NLA-joukkue SCL Tigersissa. Veljesten isä Urs Bärtschi on entinen Sveitsin maajoukkuepelaaja, joka toimi EHC Bielin vuoden 1983 Sveitsin-mestaruusjoukkueen kapteenina.
Perusturva
Perusturva on perustuslain 19 §:n momentin mukaista syyperusteista perustoimeentulon turvaa. Perusturva toimii turvaverkkona eri riskitilanteissa.
Suomen perustuslain mukaan kaikilla, jotka eivät kykene hankkimaan ihmisarvoisen elämän edellyttävää turvaa, on oikeus toimeentuloon sekä huolenpitoon.
Vuonna 2021 julkaistun arviointiraportin mukaan perusturva ei riittänyt monella kohtuulliseksi katsottuun minimikulutukseen, minkä vuoksi he tarvitsivat pitkäaikaista toimeentulotukea. Kansainväliset ihmisoikeuselimet ovat turhaan kehottaneet Suomea pitämään huolta haavoittuvimmassa asemassa olevien ihmisten asianmukaisesta perusturvasta.
Lennart Carleson
Lennart Carleson sai Abelin palkinnon vuonna 2006. Hän on saanut Wolfin palkinnon matematiikassa John G. Thompsonin kanssa vuonna 1992. Vuosina 1979–1982 Carleson toimi matemaatikkojen kansalaisjärjestön International Mathematical Unionin (IMU) puheenjohtajana. Hänet kutsuttiin Suomen Tiedeseuran ulkomaiseksi jäseneksi vuonna 1980.
Bernard Williams (filosofi)
Bernard Arthur Owen Williams (21. syyskuuta 1929 – 10. kesäkuuta 2003) oli brittiläinen filosofi, jota on usein pidetty aikansa merkittävimpänä brittiläisenä moraalifilosofina. Williams toimi Cambridgen yliopiston Knightbridge-oppituolin filosofian professorina ja yliopiston King's Collegen rehtorina, ennen kuin hänestä tuli Kalifornian yliopiston (Berkeley) Deutsch-oppituolin filosofian professori. Williams palasi Englantiin, Oxfordin yliopistoon, vuonna 1990 ja siirtyi eläkkeelle 1996. Hän kuoli kesällä 2003 lomaillessaan Roomassa.
Filosofialtaan Williams kuului analyyttiseen suuntaukseen. Hänen tutkimuksensa käsittelivät muun muassa antiikin kreikkalaista filosofiaa, René Descartesia, utilitarismia ja kantilaisuutta. Williams sai vaikutteita Friedrich Nietzscheltä ja R. M. Harelta, ja on itse vaikuttanut muun muassa Jennifer Hornsbyhin ja Martha Nussbaumiin.
Punjab (Pakistan)
pienoiskuva|Punjab Pakistanin kartalla.
Punjab (pandžabiksi ja ) on Pakistanin provinssi, joka on osa laajempaa Punjabin aluetta. Sen pinta-ala on 205 345 neliökilometriä ja asukasluku oli vuoden 2017 väestönlaskennan mukaan noin 110 miljoonaa. Punjab on väkiluvultaan Pakistanin suurin ja pinta-alaltaan toiseksi suurin provinssi. Punjabin pääkaupunki on Lahore.
Punjabin pääkieli on punjab. Provinssin nimi tulee sanoista punj - "viisi" ja aab - "vesi" viitaten viiteen Punjabin alueen jokeen: Indus, Ravi, Chenab, Sutlej ja Jhelum.
Seinäjoen Hiihtoseura
Seinäjoen Hiihtoseura on seinäjokinen hiihtourheilun erikoisseura. Seura on perustettu vuonna 1980 ja sen riveissä on mahdollistaa harrastaa alppihiihtoa, lumilautailua, ampumahiihtoa, maastohiihtoa, mäkihyppyä ja kuntoliikuntaa. Seinäjoen Hiihtoseuran maastohiihtojaostolle on myönnetty Sinettiseuran arvo tunnustuksena hyvästä työstä nuorten parissa.
Punjab (Pakistan)
Monet sikhien pyhistä paikoista sijaitsevat Punjabissa, muun muassa ensimmäisen gurun Guru Nanakin syntymäpaikka Nankana Sahib. Alueen väestöstä suurin osa on kuitenkin muslimeja.
Hallinnollisesti Punjab on jaettu 36 piirikuntaan.
Provinssin kuvernööri surmattiin tammikuussa 2011.
Metalist (stadion)
Metalist on monikäyttöinen stadion Harkovassa Koillis-Ukrainassa. Se oli yksi jalkapallon EM-kilpailujen 2012 pelipaikoista ja se on FK Šah’tar Donetskin nykyinen kotistadion.
Historia
Stadionin rakentaminen aloitettiin vuonna 1925 ja se avattiin 16. syyskuuta seuraavana vuonna. Avausottelu oli FK Metalist Harkovan ja FK Dnipro Dnipropetrovskin ottelu, joka päättyi 2–2. Tuolloin stadionin nimi oli Traktor. Vuonna 1949 stadion nimettiin Dzeržinetsiksi ja Metalist-nimen areena sai vuonna 1967. Stadionille tehtiin paljon korjauksia 1960- ja 1970-luvulla, jolloin kapasiteettia nostettiin ja stadionille rakennettiin Neuvostoliiton ensimmäinen salaojitus. Korjausten jälkeen stadion täytti UEFAn vaatimukset. Vuonna 1979 aloitettiin eteläpäädyn korjaus, joka kuitenkin keskeytettiin 20 vuodeksi, mutta saatiin Neuvostoliiton hajottua korjattua.
Stadionia käytti kotikenttänään ukrainalainen FK Metalist Harkova. Seuran mentyä konkurssiin vuonna 2016 stadion oli hetken ilman seuraa, kunnes Shakhtar Donetsk ja Metalist 1925 Harkova siirtyivät sinne vuonna 2017.
Roberta Bitgood
pienoiskuva|Roberta Bitgood Roberta Bitgood (15. tammikuuta 1908 – 15. huhtikuuta 2007) oli yhdysvaltalainen säveltäjä ja urkuri. Hän oli erikoistunut kirkkomusiikkiin, ja uskonnollisen vokaalimusiikin lisäksi tuotantoon kuului urkumusiikkia. Hän toimi kirkkomuusikkona, konserttiartistina, säveltäjänä ja opettajana.
Roberta Bitgood asui Connecticutissa, ja hänelle oli myönnetty Connecticut College Alumni Tribute Award ja The American Guild of Organists President's Award.
Roberta Bitgood oli naismuusikkojen Sigma Alpha Iota -järjestön jäsen.
Kwaw Ansah
Kwaw Ansah (s. 1945 Agona Swedru, Ghana) oli ghanalainen käsikirjoittaja, näytelmäkirjailija, elokuvaohjaaja, tuottaja ja mainosalan yrittäjä.
Hän opiskeli vuosina 1961-1963 Lontoossa Regent Street Polytechnicissa ja sai teatterisuunnittelun diplomin. Tämän jälkeen hän opiskeli Yhdysvalloissa American Academy of Dramatic Artsissa New Yorkissa sekä American Music and Drama Academyssä.
Hänellä on ollut vuodesta 1971 oma mainostoimisto Target Advertising Services, joka sittemmin sai nimekseen Target Saachi & Saachi ja on aloitti yhteistyössä kansainvälisen Saachi & Saachi -mainosjätin kanssa. Vuonna 1977 Ansah perusti elokuvien tuotantoyhtiön (Film Africa Limited). Hän on perustanut myös riippumattoman ghanalaisen televisioaseman (TV Africa), jokayhtiöitettiin loppuvuodesta 1995.
Hänen ensimmäinen pitkä elokuvansa oli draamakomedia Love Brewed in the African Pot (1980). Siinä Ghanan keskiluokkaisen perheen sisäoppilaitoksessa kasvatettu Aba-tytär rakastuu nuoreen kalastajaperheen poikaan, automekaanikkoon (Joe). Aban liikemiesisä oli suunnitellut jo toisenlaista liittoa tyttärelleen, ja haluaisi irrottautua perinteisistä afrikkalaisista tavoista, eikä suostu osallistumaan tyttärensä häihin, jotka vietettäisiin heimoperinteen mukaisesti. Satiiria, komediaa ja melodraamaa yhdistävä elokuva oli ensimmäinen yksityisesti rahoitettu ghanalainen pitkä elokuva ja saavutti suuren suosion. Ansahin tunnetuimpiin elokuviinsa kuuluu vuoteen 1955 sijoittuva poliittinen draama Heritage Africa (1989), jolle myönnettiin ensimmäisenä englanninkielisen maan elokuvana FESPACO:n pääpalkinto eli Yennengan kultainen ori vuonna 1989. Hän on voittanut myös mainosalalla arvostetun Clio Awards -palkinnon (1989).
Jean-Luc Hudsyn
pienoiskuva Jean-Luc Hudsyn (s. 26. helmikuuta 1947 Uccle) on belgialainen roomalaiskatolinen piispa. Hänet vihittiin papiksi Mechelen-Brysselin arkkihiippakuntaan 24. kesäkuuta 1972 ja nimitettiin sen vihkipiispaksi sekä Aptin titulaaripiispaksi 22. helmikuuta 2011. Piispaksi vihkiminen seurasi 3. huhtikuuta. Pääkonsekraattorina toimi André-Joseph Léonard, jota avustivat Godfried Danneels ja Giacinto Berloco.
Jorma U. Nieminen
Jorma Uolevi Nieminen (25. tammikuuta 1942 Salo – 26. syyskuuta 2015 Salo) oli suomalainen yritysjohtaja, joka aloitti uransa Salorassa 1960-luvun alussa. Nieminen oli perustamassa Mobiraa ja toimi sen toimitusjohtajana vuoteen 1987 saakka. Sen jälkeen Nieminen oli perustamassa Benefonia ja oli sen toimitusjohtaja vuoteen 2013 asti. Koulutukseltaan hän oli diplomi-insinööri (radiotekniikka), Teknillinen korkeakoulu 1967. Vuonna 2012 Niemiselle myönnettiin Tekniikan kunniatohtorin arvo.
Vuonna 1971 Nieminen nimitettiin Saloran radiopuhelinyksikön tuotekehityspäälliköksi. Radiopuhelinyksikkö oli pieni osa televisioyrityksen kokonaisuutta, ja sen lakkauttamistakin esitettiin. Syksyllä 1973 Nieminen sai yksikön johtajan aseman, ja sen kannattavuus parani. Vuonna 1975 Salora ja Nokia tekivät toimialajärjestelyn: Nokian radiopuhelintehdas Oulussa otti vastuulleen tukiasemien rakentamisen ja Saloran radiopuhelinyksikkö vastasi radiopuhelimista. Tämä johti vuonna 1979 Saloran ja Nokian yhteisyrityksen Mobira Oy:n perustamiseen.
Mobira nousi matkapuhelimien markkinajohtajaksi maailmassa 1986–87. Tällöin emo-Nokian johto alkoi sekaantua konsernin nyt arvokkaimman osan operatiiviseen toimintaan. Nieminen kumppaneineen irrottautui yrityksestä ja perusti 1988 Benefon Oy:n, jonka toimitusjohtaja hän oli 15 vuotta. Benefonin kausi osui matkaviestinnän murrokseen, jossa Nmt-markkinat muuttuivat Gsm-massamarkkinoiksi. Uuteen markkinatilanteeseen Benefon osoittautui voimavaroiltaan liian pieneksi ja sen markkinaosuus jäi vähäiseksi.
Nieminen on saanut IEEE:n Life Fellow -tunnustuksen.
Jorma "Jori" Nieminen oli aktiivi radioamatööri tunnuksella OH1QP. Maaliskuussa 2018 paljastettiin Pekka Longan suunnittelema Jorma Niemisen muistomerkki IoT Campuksella Salon Meriniityssä.
Kromaattinen (musiikki)
Kromaattinen sävel eli muunnesävel on musiikkikappaleessa käytetty kokosävelaskeleen kahtia jakava sävel, joka on merkitty ylennys- tai alennusmerkillä – esimerkiksi c:n ylentäminen tuottaa kromaattisen sävelen cis, d:n alentaminen kromaattisen sävelen des – tai myös palautusmerkillä, jos alkuperäinen sävel on ollut ylennetty tai alennettu.
Usean sävelen pituisia kromaattisia sävelkulkuja käytetään sävellyksissä sellaisinaan melko harvoin ja lähinnä tehokeinoina. On kuitenkin sävellyksiä, joissa kromaattisuuden mahdollisuuksia on käytetty tavanomaista enemmän; taidemusiikista voi mainita esimerkiksi Johann Sebastian Bachin kosketinsoittimille säveltämän teoksen Kromaattinen fantasia ja fuuga, BWV 903.
Kabuki
thumb|Kabukinäyttelijä [[Oniji Ōtani III Tōshūsai Sharakun maalauksessa vuodelta 1794. Paikalleen jämähtävä mie-tuijotus lukeutuu kabukin ominaisiin hetkiin. ]] Kabuki on perinteisen japanilaisen teatteritaiteen muoto. Kabuki on saanut alkunsa Japanin Edo-kaudella 1600-luvulla ja siitä tuli erityisen suosittua tavallisen kansan keskuudessa. Nykyisin kabuki lukeutuu perinteisen japanilaisen teatterin suositumpiin muotoihin. Kabuki kuuluu myös Unescon aineettoman kulttuuriperinnön luetteloon.
Historia
thumb|vasen|[[Izumo no Okuni, yksityiskohta maalauksesta 1600-luvun alulta.]] Kabukin historia alkaa 1600-luvun alusta. Kabuki kirjoitetaan japaniksi 歌舞伎 ja merkit tarkoittavat laulua, tanssia ja taitoa. Ensimmäisenä kabukina on pidetty Izumo no Okunin Kiotossa vuonna 1603 esittämää eroottissävytteistä tanssia. Tanssi oli saanut vaikutteita jo aikaisemmasta perinteestä ja siihen kuului myös näytelmää ja laulamista. Kabukina tunnetuksi tullut tyyli sai nopeasti suosiota. Okuni perusti naisesiintyjien ryhmän ja noin kymmenen vuoden kuluessa kabuki oli levinnyt myös muualle Japaniin. Kabuki-näytelmät saattoivat kestää tuolloin koko päivän ja ne vetivät yleisöä kaikista yhteiskuntaluokista. Kabuki-näytelmiän ongelmallinen piirre oli siihen liittynyt prostituutio. Kabukin naisnäyttelijät, kuin naisrooleja näyttelevät miehetkin myivät eroottisia palveluja asiakkaille. Ajoittain esiintyi kahakoita naisista kilpailleiden rōninien ja samuraiden välillä. Lopulta vuonna 1629 bakufu päätti kieltää naisten kabukin (onna kabuki) esitykset. Kabuki alkoi sen sijaan keskittyä miesprostituoitujen kabukiin (wakshū kabuki). Myös tämä kabukin muoto kiellettiin myöhemmin, kun siihen liittyivät samat ongelmat, kuin naisten kabukiinkin. Kabuki jatkui yksinomaan miesten esittämänä kabukina, josta puuttui aikaisemman kabukin eroottinen yhteys (yarō kabuki).